**Minuta: 17 mai 2023**

Tema: proiectul de ***Hotărâre a Guvernului  privind aprobarea Strategiei naționale de sănătate 2022 – 2030 și a Planului de acțiuni pentru perioada 2022 – 2030 în vederea implementării Strategiei naționale de sănătate***

În data de 17 mai 2023 a avut loc o ședință publică de dezbatere a proiectului mai sus menționat, organizată de Ministerul Sănătății în sistem de videoconferință, la solicitarea Asociației Juriștilor pentru Apărarea Drepturilor și Libertăților.

Din partea Ministerului Sănătății au participat:

- domnul secretar de stat Alexandru Florin Rogobete;

- doamna secretar general adjunct Mihaela Bardoș;

- doamna director general Amalia Șerban - Direcția generală sănătate publică și programe de sănătate;

- domnul director general Costin Iliuță - Direcţia generală asistență medicală;

- domnul Adrian Pană - expert sănătate publică și coordonatorul metodologic al elaborăeii SNS - în calitate de expert care a participat în mod direct la elaborarea SNS;

- domnul Radu Comșa - expert finanțare - în calitate de expert care a participat în mod direct la elaborarea SNS;

- doamna Carmen Ungureanu - consilier personal al doamnei secretar de stat Adriana Pistol;

- Aurora Stănescu - reprezentant al INSP;

- doamna dr.Alice Grasu - manager SABIF - în calitate de membru al grupului de lucru responsabil cu optimizarea conținutului SNS;

- domnul prof.Dafin Mureșan - în calitate de membru al grupului de lucru responsabil cu optimizarea conținutului SNS;

- domnul prof.Dorel Săndesc - în calitate de membru al grupului de lucru responsabil cu optimizarea conținutului SNS;

- domnul prof.Dragoș Vinereanu - în calitate de membru al grupului de lucru responsabil cu optimizarea conținutului SNS;

- Dl.Ștefan Stilciuc - consilier ministrul sănătații;

- Daniela Mihăilescu, consilier – Biroul avizare interministerială, Ministerul Sănătății.

Pentru participarea la ședința publică desfășurată online s-au înscris 97 de persoane conform listei.

|  |  |  |
| --- | --- | --- |
| **Nr.crt** | **Nume și prenume** | **Instituție/companie** |
| 1. | Dumitru Daniel | Issue Monitoring |
| 2. | Corina Raicu | Agenției Point Public Affairs |
| 3. | Rareș Bertzi | Agenției Point Public Affairs |
| 4. | Andreea Bor | Agenției Point Public Affairs |
| 5. | Niculescu Bogdan-Radu | MEDIST Imaging & POC |
| 6. | Peptan Nicoleta | Fresenius Medical Care Romania Srl |
| 7. | Nacev Tudor-Nicolae | GNP Guia Naghi și Asociații |
| 8. | Luiza Trusca | Market Access Head Romania |
| 9. | Irina Andrei | Value and Access Lead Romania |
| 10. | Elena Crăciun | Value and Access Lead Romania |
| 11. | Cristina Voineag | Value and Access Lead Romania |
| 12. | Stoenescu Ioana | Roche Romania SRL |
| 13. | Sorina Agatha Patatu | CEE Central Cluster |
| 14. | Mihaela-Emilia Iamandi | Spitalul Municipal de Urgenta "Elena Beldiman" Barlad |
| 15. | Jur. Luiza Volf | Campania Pentru Viață în România |
| 16 | Paul Dudau | Medtronic Romania SRL |
| 17 | Angela Negrotă |  |
| 18 | Vlasa Mihaela |  |
| 19 | Ghițescu Oana Cristiana |  |
| 20 | Dr.  Hagimă Geanina |  |
| 21 | Sabeer Laura |  |
| 22 | Dr. Nitulescu Anca | Asociaţia „Medici pentru consimţământ informat” |
| 23 | Ioana Radu | MagnaPharm Marketing & Sales Romania S.R.L. |
| 24 | Pătrașcu Andreea | MagnaPharm Marketing & Sales Romania S.R.L. |
| 25 | Dr. Baciu Damian |  |
| 26 | Ana-Raluca Chisu | Asociatia Kinetobebe |
| 27 | Tudor C. Badea | Institutul de Cercetare și Dezvoltare Facultatea de Medicina Universitatea Transilvania din Brașov & Centrul Național de Cercetare a Creierului/ICIA/Academia Română |
| 28 | Florentina Nae | Frontier Management Consulting SRL |
| 29 | Liliana Codrescu | Mediclim SRL |
| 30 | Dan Lazarean | Ageximco SRL |
| 31 | Costinel Radu | Predeteanu&Partners |
| 32 | Nae Liviu-Ka |  |
| 33 | Costel Barbir | Issue Monitoring |
| 34 | Eugen Lucan | Asociatia ANGEL |
| 35 | Gabriela Toader | Frontier  Management Consulting SRL |
| 36 | Dr Dulamita Monica |  |
| 37 | Prisacariu Raluca |  |
| 38 | Andreea Păun | Novo Nordisk Farma SRL |
| 39 | Romeo Marius Dragomir |  |
| 40 | Buzdugan Roxana | Alliance Healthcare Romania SRL |
| 41 | Dr. Carstea Lacramioara |  |
| 42 | Dr. Baciu Damian |  |
| 43 | Dogarel Elena |  |
| 44 | Filiti Nicolae |  |
| 45 | Marina Ioana Alexandru | Asociația Juriștilor pentru Apărarea Drepturilor și Libertăților |
| 46 | Adrian Aciu | Asociația Alianța Părinților |
| 47 | Bianca Pancencu |  |
| 48 | Furtunescu Florentina | UMF Carol Davila |
| 49 | Popa Constanța | Ordinul Biochimiştilor, Biologilor si Chimiştilori in Sistemul Sanitar din România (OBBCSSR) |
| 50 | Alina Capitanu | Agenția pentru Dezvoltare Regională Nord-Est |
| 51 | Larissa Gilda Rasina |  |
| 52 | Richard Popa |  |
| 53 | Dr Brinzea I Cristina | medic chirurgie maxilo faciala,medicina de familie |
| 54 | Daniela Vlad |  |
| 55 | Raluca Leurzeanu |  |
| 56 | Andrei Dorobantu | Biroului Organizatiei Mondiale a Sanatatii |
| 57 | Coman Elena Ioana |  |
| 58 | Stanuta Ioan |  |
| 59 | Dr. Mitroi Monica |  |
| 60 | Emilia Isculescu | Novaintermed |
| 61 | Bostina Gabriel | Novaintermed |
| 62 | Cristina Margine |  |
| 63 | Tudor Veronica Gabriela | Pfizer Romania SRL |
| 64 | Zdrafcovici Ana Maria | Pfizer Romania SRL |
| 65 | Dan Zaharescu | ARPIM |
| 66 | Cristina Margarit | ARPIM |
| 67 | Catalina Grama | UCB Pharma Romania |
| 68 | Viorel Vacaru | UCB Pharma Romania |
| 69 | Crisanta Ivan | Eli Lilly Romania S.R.L |
| 70 | Mihalache Luminita | Companiei Amgen |
| 71 | Dana Constantinescu | Servier |
| 72 | Stoian George-Daniel |  |
| 73 | Brăescu Lacramioara |  |
| 74 | Tania Dumitrescu |  |
| 75 | Valentina Diaconu | CNAS |
| 76 | Laura Malinetescu | CNAS |
| 77 | Carmen Dumitrașcu | CNAS |
| 78 | Serban Gabriela | Servier |
| 79 | Negreanu Raluca Elena | Roche Romania SRL |
| 80 | Lavinia Bughiu | Asociatia Furnizorilor de Produse Medicale (AFPM), |
| 81 | Violeta Patru | Asociatia Furnizorilor de Produse Medicale (AFPM), |
| 82 | Anca Babes | Association of Pharmaceutical Distributors and Retailers in Romania (ADRFR) |
| 83 | Magda Bajenaru |  |
| 84 | Dumitru Catalina | Angelini Pharmaceuticals Romania SRL |
| 85 | Laura Fugarevici | ABBVIE SRL |
| 86 | Ana-Maria Ciobanu | American Chamber of Commerce in Romania |
| 87 | Georgiana Cosoveanu | American Chamber of Commerce in Romania |
| 88 | Nicoleta Potarniche |  |
| 89 | Iuliana Niculae | consiliera D-lui deputat Muncaciu Titus -Sorin |
| 90 | Mariana Laura Teodorescu |  |
| 91 | Alexandru Miron | Janssen, Companiile Farmaceutice ale Johnson and Johnson |
| 92 | Cosmina Donos | Janssen, Companiile Farmaceutice ale Johnson and Johnson |
| 93 | Lavric Timotei | OCDL |
| 94 | Dr. Iosefina Speers |  |
| 95 | Ana Maria Pascu | AbbVie |
| 96 | Hanganu Radu |  |
| 97 | Puiu Mirela | MSD |

Ca urmare a solicitărilor de participare la dezbatere, transmise pe e-mail, în data de 16.05.2023, la ora 19,41, a fost transmis solicitanților link-ul de conectare.

Ședința publică a fost deschisă de domnul secretar de stat Alexandru Florin Rogobete care a menționat că participanților înscriși la dezbatere li se vor acorda cuvântul în ordinea transmiterii e-mailului de participare, iar timpul alocat pentru prezentarea propunerilor și observațiilor este de 3 minute pentru fiecare vorbitor.

Dl.Alexandru Rogobete a prezentat succint proiectul de ***Hotărâre a Guvernului  privind aprobarea Strategiei naționale de sănătate 2022 – 2030 și a Planului de acțiuni pentru perioada 2022 – 2030 în vederea implementării Strategiei naționale de sănătate*** și apoi a dat cuvântul dlui dr.Adrian Pană care a prezentat tehnic proiectul supus dezbaterii.

Dl.Alexandru Rogobete a dat cuvântul dnei Angela Negrotă care a solicitat:

- ca dezbaterea să se reia sub formă fizică;

- nu este de acord cu repartizarea fondurilor propusă în proiect;

- este necesar ca medicii să aleagă să lucreze în unități sanitare de stat sau în sistem privat;

- serviciile să fie internalizate: analize medicale, investigații, hrană, pază, etc.;

- banii să meargă în sistemul public și nu la privat.

Al.Alexandru Rogobete răspunde că:

- banii din programul operational sănătate sunt exclusiv dedicați sistemului public, nu vor fi transferați către privat și nu se acceptă ca această dezbatere să se reia pentru că nu au existat probleme din punct de vedere tehnic.

Dl.Adrian Aciu întreabă: de ce dezbaterea nu se poate face sub formă fizică? Se pun în dezbatere sute de pagini și se lasă să vorbească doar 3 minute.

Dl.Alexandru Rogobete: este mai facil pentru ca dezbaterea să fie online. Proiectul a fost postat pe site-ul ministerului și aveați posibilitatea să ne trimiteți în scris propuneri și observații.

Dl.Alexandru Rogobete a dat cuvântul dnei **Oana Cristina Ghițescu**, care cedează timpul dnei av. Marina Ioana Alexandru considerând că aceasta are mai multe argumente de adus.

Dl.Alexandru Rogobete a dat cuvântul dnei dr.**Hagină Geanina** care susține că:

- în strategie sunt lucruri nejustificate

- în proiect au fost foarte puțini bani alocați pentru screening, pentru prevenția primară și secundară, dar sunt mulți bani alocați vaccinurilor, testărilor în anumite programe de sănătate, bolilor rare, boli genetice, etc.

- reprezentanții ministerului nu sunt la curent cu documentele publicate de Pfizer privind reacțiile adverse la vaccinuri;

- ar trebui ca oamenii să aleagă dacă vor vaccinare, digitalizare, rețete electronice.

- prin acest proiect nu au fost alocate sume pentru investigarea reacțiilor adverse, pentru persoanele post vaccinare;

- ministerul nu recunoaște decesele postvaccinare covid, nu au fost investigate conform protocolului cu INSP;

- au fost prezentate cauze de mortalitate: probleme cardiovasculare, cancerul, accidente, consum de alcool, medicamente și bolile aparatului respirator dar nu ați alocat bani;

**-** lipsa unui program , algoritm logic, coerent de prevenție , diagnostic și tratament al leziunilor precanceroase si canceroase ale colului uterin;

- țintele de la pct.5 pag.23 din anexa nr.1 sunt nerealizabile din moment ce pentru Programul naţional de evaluare şi promovare a sănătăţii şi educaţie pentru sănătate din Anexa la Ordinul ministrului sănătății nr. 964/2022 s-au alocat doar 0.012% din Bugetul alocat programelor naţionale de sănătate publică, in timp ce pentru programul național de vaccinare și testele PCR s-au alocat 73.05%;

- ținta „Acoperire vaccinală peste 90% la toate vaccinurile incluse în programul național de imunizare și 70% pentru vaccinarea grupelor la risc pentru bolile prevenibile prin vaccinare” este in contradicție cu libertarea omului de a decide pentru propriul corp, pentru propria sănătate;

- pentru țintele privind digitalizarea cine garantează confidențialitatea datelor, că acestea nu ajung pe mâinile unor persoane de rea-credință?

Dl.Alexandru Rogobete răspunde că digitalizarea este un proces normal, european, internațional care duce la eficientizarea activității medicale, la transparența cheltuirii banilor și nu la pierderea de date. Serverele sunt securizate și se face în acord cu legislația națională și europeană. Strategia nu îngrădește dreptul la alegerea serviciului medical și nu se alocă bani suplimentari pentru vaccinuri, cei ce doresc să beneficieze de servicii medicale gratuite. Nu se aloca bani suplimentari vaccinării și nu obligăm pe nimeni să se vaccineze.

Dr.Carmen Ungureanu - coordonatorul național al programelor de screenind pentru cancer:

- prezintă strategia privind screeningul pentru cancer, respectiv cancerul de col uterin.

Dl.Alexandru Rogobete a dat cuvântul dnei dr.**Sabeer Laura** să-și spună punctul de vedere și propunerile pentru strategie, dar aceasta nu a răspuns.

Dl.Alexandru Rogobete a dat cuvântul dnei av. Marina Ioana Alexandru din partea Asociației Juriștilor pentru Apărarea Drepturilor și Libertăților să-și expună punctul de vedere și propunerile concrete cu privire la strategie

**Av. Marina Ioana Alexandru** susține că:

- digitalizare în sine nu este ceva rău și poate fi extraordinar de util, dar practica ne-a demonstrat că aceasta digitalizare este folosită de către govern și autorități ca o armă a crimei.

- să se țină cont de faptul că ministerul nu are voie să treacă peste consimțământul omului și este interzis să se oblige la vaccinare pentru că vaccinarea este un act medical, facultativ, opțional.

- strategia este imperios necesar a fi reluată și discutată în totalitate nu în această formă, cu un timp de 3 minute, deci solicită o nouă dezbatere cu discutarea strategiei cât este nevoie fără stabilirea unui termen de discuție.

- în ceea ce privește datele cu caracter personal, nu se dă consimțământul să fie folosite în folosul și în beneficiul unui sistem mondial de bigfarma și de industrie medicală farmaceutică.

-

Dl.Alexandru Rogobete invită să ia cuvântul pe dl.Adrian Aciu din partea Asociației părinților, dar nu a răspuns solicitării.

Dl.Alexandru Rogobete a dat cuvântul dlui **Damian Baciu** care areobservații la anexa nr.1 pag.25 ținte 2030 și la anexa nr.2 pag.10 Da 1311 introducerea obligativității de vaccinare pentru toate grupele de vârste. Vaccinarea nu trebuie impusă sub nici o formă. Acesta propune: interzicerea pe teritoriul țării a cercetărilor, experimentelor și utilizării la gravide, copii și adulți a tuturor produselor ARNm mesager.

Dl.Alexandru Rogobete invită să ia cuvântul pe dl. Eugen Lucan dar nu a răspuns solicitării.

Dl.Alexandru Rogobete invită să ia cuvântul pe dna Cîrstea Lăcrămioara dar nu a răspuns solicitării.

Dl.Alexandru Rogobete invită să ia cuvântul pe dl. Adrian Aciu dar nu a răspuns solicitării.

Dl.Alexandru Rogobete invită să ia cuvântul pe dna **Luiza Volf** care susține că:

- în strategie este vorba de planificare cu privire la grupurile vulnerabile și faptul că Parlamentul a aprobat un Plx 145, în care se descriu vulnerabilitățile, iar prin ce se propune în strategie nu se menționează unde se dorește să se ajungă.

- prin strategie, se dorește ca grupurile vulnerabile să nu mai poată să facă copii.

Dl.Alexandru Rogobete îi răspunde la observație că este o interpretare greșită, intenția este de a crește finanțarea și aceștia să aibă acces la servicii medicale gratuite mult mai ușor.

Dl.Alexandru Rogobete invită să ia cuvântul pe dl.Adrian Aciu din partea Asociației părinților, dar nu a răspuns solicitării.

Dl.Alexandru Rogobete invită să ia cuvântul pe dna **Coman Elena Ioana** care susține:

- cum a monitorizat ministerul cazurile cu reacții adverse la vaccinuri? de ce nu se fac analize înainte de vaccinare.

- nu este de acord cu țintele stabilite în strategie de 90% și 70% doar pentru că se impune de UE o vaccinare la hectar,

- nu este de acord că se facă experimente pe oameni, că se modifică oamenii genetic.

Dl.Alexandru Rogobete răspunde că scopul strategiei nu este vaccinarea obligatorie.

Dl.Alexandru Rogobete invită să ia cuvântul pe **dl.Stoian George Daniel** care:

- menționează că aceasta nu este o dezbatere, sute de pagini nu pot fi dezbătute prin acordarea a 3 minute pentru a formula o opinie.

- propune eliminarea din anexa nr.1 ținta privind căreia la nivelul anului 2030 se dorește a avea acoperire vaccinală de 90% la toate vaccinurile incluse în programul național de imunizare și 70% pentru vaccinurile din grupele la risc pentru bolile prevenibile prin vaccinare.

- propun punerea în locul acestei ținte o altă țintă și anume: până în 2030 statul român să obțină din partea producătorilor de vaccinuri asumarea în scris a răspunderii civile și penale pentru siguranța propriilor vaccinuri.

- în anexa 2 la pag.10 obiectiv specific 3.1 privind adoptarea legii vaccinării, propune eliminarea acestei ținte și să nu fie introdusă în altă parte.

Dl.Alexandru Rogobete invită să ia cuvântul pe dna Ana-Maria Ciobanu, dar nu a răspuns solicitării.

Dl.Alexandru Rogobete invită să ia cuvântul pe dna Georgiana Coșoveanu, dar nu a răspuns solicitării.

Dl.Alexandru Rogobete invită să ia cuvântul pe dna Nicoleta Potârniche care cedează timpul dnei Nițulescu Anca.

Dl.Alexandru Rogobete invită să ia cuvântul pe dna **Iuliana Niculae**, consiliera D-lui deputat dr Mucaciu Titus -Sorin care ține locul dlui deputat și solicită unele informații:

- referitoare la tratatul privind pandemia care a fost negociat la grupul interguvernamental și dorește să știe care a fost votul României în negociere?

- despre proiectul “One Health” în cazul în care parțile semnatare refuză soluțiile OMS aceasta constituie o incălcare gravă pentru suveranitatea României în domeniul sănătății.

- referitor la înăsprirea regimului pentru prescrierea antibioticilor prin prescripție specială.

Pentru prima întrebare, dl.Alexandru Rogobete roagă să se redacteze o interpelare oficială. Pentru celelalte două puncte, dl.Alexandru Rogobete a dat cuvântul dlui Adrian Pană care a prezentat modul de includere în strategie a celor sesizate de dna Niculae.

Dl.Alexandru Rogobete invită să ia cuvântul pe dna **Nițulescu Anca** care susține:

- În Anexa 1 – Strategia Națională de Sănătate, la pagina 25, găsim că una din țintele pentru anul 2030 este **„***Acoperire vaccinală peste 90% la toate vaccinurile incluse în programul național de imunizare și 70% pentru vaccinarea grupelor la risc pentru bolile prevenibile prin vaccinare.”* Solicita eliminarea acestei fraze.

- În Anexa 2 – Planul de acțiuni, la pagina 10, în cadrul direcției de acțiune DA.3.1.1. *Îmbunătățirea performanței Programului Național de Vaccinare inclusiv prin creșterea acceptabilității și sustenabilității vaccinării la orice vârstă*. Nici un act medical nu poate fi obligatoriu. Inaintea oricărui act medical este necesar consimțământul informat al pacientului. Decizia de vaccinare trebuie luată de medic impreună cu pacientul său, în mod individual. Solicită eliminarea acestei prevederi din strategie.

Dl.Alexandru Rogobete invită să ia cuvântul pe dl.**Adrian Aciu** care solicită:

- dezbatere în format fizic, reluată din timp cu mai multe specificații

- la pct.3 ”Priorități și politici de referință” trebuia inclus în strategie și un plan național pentru protecția populației împotriva radiațiilor electromagnetice de radiofrecvență. La această propunere răspunde dl.Adrian Pană că în strategie nu este prevăzută o normă care să impiedice investigarea riscului și respectiv luarea măsurilor de delimitare a riscului.

Dl.Alexandru Rogobete a acordat cuvântul și dlui dr.Ștefan Stilciuc pentru a răspunde la solicitarea dlui Aciu, respectiv să trimită dovezile că aceste unde 5G sunt dăunătoare sănătății.

Dl.Aciu propune realizarea unui program în școli privind efectele negative ca urmare a folosirii telefoanelor de către copii.

Dl.Alexandru Rogobete invită să transmită propuneri privind radiațiile 5G pe adresa de e-mail [monica.isaila@ms.ro](mailto:monica.isaila@ms.ro) pentru a fi analizate.

Dl.Aciu propune includerea în strategie a unui plan național privind eliminarea substanțelor nocive din alimente, e-urile, modificările genetice ale alimentelor. Să fie un capitol distinct în strategie. Dl.dr.Ștefan Stilciuc răspunde că este inclus în strategie prin conceptul ”One Health” pe care îl promovează OMS, iar dacă are propuneri suplimentare de ceea ce este în strategie să le transmită.

Dl.Aciu întreabă cum se ține cont de decizia CCR nr.498/2018 privind neconstituționalitatea dosarului electronic de sănătate. Reprezentantul CNAS răspunde că legislația a fost modificată în sensul celor menționate în decizie.

Dl.Alexandru Rogobete invită să ia cuvântul pe dna **Dulămiță Monica**, a depus o solicitare și un avertisment înregistrată cu nr.Reg.2/8736/31.03.2023 prin care solicită:

- eliminarea aplicării de către medici a protocoalelor administrativ financiar contabile a medicamentelor, adică a listelor și sublistelor programelor naționale

- digitalizarea obstrucționează actul medical.

Dl.Alexandru Rogobete invită să ia cuvântul pe dna Cîrstea Lăcrămioara, dar nu a răspuns solicitării.

Dl.Alexandru Rogobete invită să ia cuvântul pe dna **Iosefina Speers** care susține:

- propunerea referitoare la OS 3.1 Reducerea poverii bolilor prevenibile prin vaccinare și anume schimbarea denumirii capitolului în AS 3.1. Reducerea poverii bolilor prevenibile prin imunoprofilaxie.

- În Anexa 1 – Strategia Națională de Sănătate, la pagina 25, găsim că una din țintele pentru anul 2030 este **„***Acoperire vaccinală peste 90% la toate vaccinurile incluse în programul național de imunizare și 70% pentru vaccinarea grupelor la risc pentru bolile prevenibile prin vaccinare.”* Solicită eliminarea acestei fraze.

- în intervenții preventive de reducere a numărului de sarcini neplanificate în populația de adolescente cu vârstă minoră, să se asocieze testarea pentru prezenția bolilor genetice cu risc de tromboză și anume testarea trombofiliilor genetice.

Dl.Alexandru Rogobete invită să ia cuvântul pe dna Ana-Maria Ciobanu, dar nu a răspuns solicitării.

Dl.Alexandru Rogobete invită să ia cuvântul pe dna Georgiana Coșoveanu, dar nu a răspuns solicitării.

Dl.Alexandru Rogobete invită să ia cuvântul pe dl. **Stănuță Ioan** care susține că:

- a trimis o petiție cu observații la legea vaccinării și solicită refacerea actualei legi a vaccinării;

- nu se urmărește eficiența vaccinului în prevenirea și scoaterea bolilor din colectivitate;

- propune includerea în strategie a unor măsuri de urmărire a eficienței medicamentelor administrate;

- producătorul să despăgubească pe cel căruia i s-a dat medicamentul;

- să se respecte registrul efectelor adverse raportate.

Dl.Dorel Săndesc susține unele concluzii privind dezbaterea strategiei.

Dl.Alexandru Rogobete solicită ca propunerile, observațiile și concluziile să fie transmise dnei Monica Isăilă pe adresa de e-mail monica.isaila@ms.ro până cel târziu luni la ora 12,00.